
З А П О В Е Д
№ 342 от 02.03.2022 г.
На основание чл. 44, ал. 2 от Закона за местното самоуправление и местната администрация /ЗМСМА/, чл. 46, ал. 1, т. 1 и ал. 2 от Закона за общинската собственост /ЗОС/, във връзка с чл. 37, ал. 1, т. 1 от Наредбата за условията и реда за управление и разпореждане с общински жилища /НУРУРОЖ/
Н А Р Е Ж Д А М :
Прекратявам наемните правоотношения, установени със Заповед за настаняване  № 1031/08.06.2018 г. на кмета на Община Враца и сключения въз основа на нея договор за наем от 08.06.2018 г. със С. В. ДИМИТРОВА, с ЕГН: 630204**** за общинско жилище, находящо се в гр. Враца, ж.к. “Дъбника“, бл. „Орбита - 4”, вх. *, ет. *, ап. *.
МОТИВИ: След извършена справка по административен ред е установено, че към 28.02.2022 г. С. В. ДИМИТРОВА има непогасени задължения, както следва:
- 19.66 лв. - представляващи такса битови отпадъци (ТБО) за 1 година;
           - 9943.15 лв. - представляващи натрупани задължения към „Топлофикация Враца“ ЕАД.
На наемателката е изпратено уведомление изх. № 9400-0-14895/01.12.2020 г. на Община Враца с обратна разписка, за наличие на непогасени задължения и започване на административно производство по издаване на заповед за прекратяване на наемните правоотношения. Уведомлението е върнато като „непотърсено“, поради което е връчено и подписано лично на ръка от наемателката.
С оглед изложеното до тук, всички натрупани задължения за наем и консумативи следва да бъдат заплатени в 14 /четиринадесет/ - дневен срок от датата на получаване на настоящата заповед. Плащането може да се извърши в касата на Община Враца откъм входа на „Местни данъци и такси” или по банкова сметка на Община Враца в «ПЪРВА ИНВЕСТИЦИОННА БАНКА» АД - Враца: 

1. IBAN: BG41FINV91508417551718 biC: FINVBGSF, Вид плащане: 44 41 00  - наем;
2. IBAN: BG41FINV91508417551718 BIC: FINVBGSF, Вид плащане:  44 24 00  - ТБО.

Разходите за питейна вода, ел. енергия и отопление следва да се заплатят на касите или по банкови сметки на съответните фирми – доставчици. 

Определям 14 /четиринадесет/ - дневен срок от получаване на настоящата заповед, в който наемателката да освободи жилището доброволно, като изнесе всички свои вещи и предаде ключа от същото в стая 41, ет. 2, сградата на Община Враца - ул. „Стефанаки Савов“ № 6. 


В случай, че в указания срок общинското жилище не бъде освободено, да започне административно производство по издаване на заповед за принудително изземване на имота по реда чл. 65 от ЗОС, изпълнима със съдействието на органите на Районно управление „Полиция” – град Враца. 
Контрол по изпълнение на заповедта възлагам на Нина Дакева – Секретар на Община Враца и председател на Комисията по чл. 9 от НУРУРОЖ.


Настоящата заповед може да се обжалва чрез Кмета на Община Враца пред Административен съд  град Враца, по реда на Административнопроцесуалния кодекс, в 14 /четиринадесет/ - дневен срок от съобщаването й, като жалбата не спира изпълнението освен, ако съдът не разпореди друго.

Заповедта да се връчи на всички заинтересовани лица за сведение и изпълнение.

